46 C. PLINII HIST. NAT. LIB. XX. 



sicut somno stiva maxime lactuca, et amara lactens- 

 que, quam meconidem vocavimus. Hoc lac et oculorum 

 claritati cum muliebri lact utilissimum esse praecipitur, 

 dum tempestive capiti inunguntur. Oculorum quoque 

 vitiis , quae frigore in iis facta sunt. Miras et alias in- 

 venio laudes : thoracis etiam vitiis prodesse , non secus 

 quam abrotonum, cum melle attico. Purgari et feminas 

 hoc cibo. Semen sativarum contra scorpiones dari. Se- 

 mine trito ex vino poto et libidinum imaginationes in 

 somno compesci. Tentantes aquas non nocere lactucam 

 edentibus. Quidam tamen frequentiores in cibo officere 

 claritati oculorum tradiderunt. 



Beta, xxiv. 



XXVII. 8. Nec beta sine remediis est utraque. Sive 

 candidae, sive nigrae radix recens, et madefacta, suspensa 

 funiculo , contra serpentium morsus efficax esse dicitur. 

 Candida beta cocta, et cum allio crudo sumpta contra ti- 

 neas : nigrae radies ita in aqua coctae , porriginem tol- 

 lunt : atque in totum efficacior esse traditur nigra. Suc- 

 cus ejus capitis dolores veteres , et vertigines : item so- 

 nitum aurium sedat, infusus iis : ciet urinam. Medetur 



